REMISIÓN AO XULGADO DO CONTENCIOSO-ADMINISTRATIVO Nº2 DE PONTEVEDRA DA DOCUMENTACIÓN QUE OBRA NO EXPEDIENTE ADMINISTRATIVO 2019/RPT/000001
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 11/12/2019)

No BOP nº 226 do luns, 25 de novembro de 2019, por erro, publicouse o Anuncio da exposición pública do expediente de aprobación da Relación de Postos de Traballo do persoal directivo do Concello de Pontevedra e do seu Organismo Autónomo (Expte.2019/RPT/000002). No seu lugar, tal e como consta no enunciado do anuncio publicado no BOP, deberíase ter publicado o anuncio co Decreto da Alcaldía do 15/11/2019 polo que se remite ao Xulgado do Contencioso-Administrativo número 2 de Pontevedra a documentación que obra no expediente administrativo 2019/RPT/000001, relativa ao acordo de 05/07/2019 do Pleno do Concello de Pontevedra sobre modificación de postos de traballo, impugnado mediante recurso contencioso-administrativo polo Colegio Oficial de Ingenieros de Telecomunicación (P. A.0000333/2019). En consecuencia, procédese a publicar este último anuncio de forma correcta, para o seu coñecemento e efectos. O Alcalde accidental, en data 15/11/2019, ditou o seguinte: ASUNTO: REMISIÓN AO XULGADO DO CONTENCIOSO-ADMINISTRATIVO NÚM.2 DE PONTEVEDRA DA DOCUMENTACIÓN QUE OBRA NO EXPEDIENTE ADMINISTRATIVO 2019/RPT/000001, RELATIVA AO ACORDO DE 05/07/2019 DO PLENO DO CONCELLO DE PONTEVEDRA SOBRE MODIFICACIÓN DA RELACIÓN DE POSTOS DE TRABALLO, IMPUGNADO MEDIANTE RECURSO CONTENCIOSO-ADMINISTRATIVO POLO COLEGIO OFICIAL DE INGENIEROS DE TELECOMUNICACIÓN. (PROCEDEMENTO ABREVIADO 0000333/2019). Visto o requirimento do Xulgado do Cont.-Administrativo núm.2 de Pontevedra, mediante o que se reclama a remisión do/s expediente/s administrativo/s relacionado/s co recurso interposto polo Colegio Oficial de Ingenieros de Telecomunicación, resultan relevantes os seguintes: 1.- O día 28/10/2019 tivo entrada oficio do Xulgado do Contencioso-Administrativo nº 2 de Pontevedra, polo que se requiría a remisión do/s expediente/s administrativo/s que motivó/aron o acordo plenario do 05/07/2019 sobre modificación da relación de postos de traballo do Concello de Pontevedra, impugnado mediante recurso interposto polo Colegio Oficial de Ingenieros de Telecomunicac ión (documentación que obra no expediente 2019/rpt/000001). 2.- Como interesado no procedemento figura don Jacinto Manuel Diaz Pescuezo Hrimou, funcionario interino que ocupa o posto de Técnico de Administración electrónica do Servizo de Secretaría e Asuntos Xerais do concello de Pontevedra.1.- De acordo co artigo 49 da Lei 29/1998, do 13 de xullo, reguladora da Xurisdición Contenciosa-Administrativa, a resolución pola que se acorda remitir o expediente se lle notificará, nos cinco días seguintes da súa adopción, a cantos aparezan como interesados nel, emprazándolles para que poidan persoarse como demandados no prazo de nove días.2.- Correspóndelle ao Alcalde dirixir o goberno e administración municipal ostentando, así mesmo, aquela competencia, considerada de carácter residual, de conformidade co disposto no artigo 124.4 b) da Lei 7/85, de 2 de abril reguladora das bases do réxime local na súa redacción dada pola Lei 57/2003 de modernización do Goberno Local e no artigo 13.2 b) do Regulamento Orgánico do Goberno e da Administración do Concello de Pontevedra.3.- O artigo 124.4 l) da Lei 7/85 reguladora das bases do réxime local e o artigo 13.2 l) do Regulamento orgánico do Goberno e da Administración do Concello de Pontevedra, atribúen á alcaldía o exercicio de accións xudiciais e administrativas, a defensa do Concello nas materias da súa competencia e, no caso de urxencia, en materias de competencia do Pleno, debendo neste suposto, dar conta ao Pleno na primeira sesión que celebre para a súa ratificación. Atendendo aos antecedentes e fundamentos xurídicos expostos esta Alcaldía, no exercicio das súas atribucións, 1.- Remitir ao Xulgado do Contencioso-Administrativo núm.2 de Pontevedra, A DOCUMENTACIÓN QUE OBRA NO EXPEDIENTE ADMINISTRATIVO 2019/RPT/000001 RELATIVA AO ACTO IMPUGNADO EN RELACIÓN COA INTERPOSICIÓN DO RECURSO CONT-ADTIVO CONTRA O ACORDO plenario DE 05/07/2019 SOBRE MODIFICACIÓN DA RELACIÓN DE POSTOS DE TRABALLO (PROCEDEMENTO ABREVIADO 0000333/2019). RECURSO INTERPOSTO POLO COLEGIO OFICIAL DE INGENIEROS DE TELECOMUNICACIÓN.2.- Notificar de inmediato a interposición do recurso contencioso-administrativo ao interesado sinalado na parte expositiva, emprazándolle para que, de estimalo procedente, poida comparecer e constituírse en parte no prazo de nove días, contados dende o día seguinte a recepción da notificación, mediante procurador con asistencia de letrado ou valéndose tan só de avogado.3.- Publicar no Boletín Oficial da Provincia (BOP) a interposición do recurso contencioso-administrativo, emprazándolles para que, de estimalo procedente, poidan comparecer e constituírse en parte no prazo de nove días, contados dende o día seguinte a publicación. Así o dispón e asina o Excmo. Sr. Alcalde, do que eu, Secretario da Administración Municipal do Excmo. Concello de Pontevedra, dou fe.“